kardosdrur/scandi-wiki huggingface dataset:
Mandane

Mandane (?-? f.Kr.) var prinsesse af Medien og dronning af Anshan.

Hun var datter af storkong Astyages af Mederriget og dennes lydiske dronning. Mandane blev giftet væk til den persiske vasalkonge af Pasargadæ-stammen ved Anshan, Kambyses I. Med denne fik hun sønnen Kyros II den Store, der i 553 f.Kr. gjorde oprør mod sin bedstefar og erobrede dennes rige. 

Mandane er det genealogiske led, der forbinder kongerne af achæmenide-dynastiet med den gamle mediske kongeslægt.

Udvalgt litteratur 
 Thomsen, Rudi: Det Persiske Verdensrige, Aarhus Universitetsforlag, 1995

Personer i antikken
Tjek fødsels- og dødsår
Kvinder i antikken
AM Signalling System

AM Signalling System (AMSS) er et åbent AM-radiokanals signaleringssystem. Formålet med denne kanal er at bibringe radioforsatsen med alternative AM- og DRM-frekvenskanaler, så radioforsatsen automatisk kan skifte til den bedste kanal med samme indhold. AMSS kan både anvendes på en sædvanlig AM-radiokanal og på en Digital Radio Mondiale-kanal primært på langbølgebåndet, mellembølgebåndet og kortbølgebåndet.

AMSS er en digital kanal, der er fasemoduleret ind i AM-bærebølgen uden at AM-signalet bliver forvrænget. AMSS-kanalen sender med ca. 47 bit/sekund.

Se også
 Reed-Solomon Identifier
 Radio Data System

Kilder/referencer 
 Populær og teknisk: BBC Research & Development, UK: The AM Signalling System AMSS – Does your radio know what it's listening to? (pdf) Citat: "...The AM Signalling System (AMSS) adds a small amount of digital information to existing analogue AM broadcasts on short-, medium- and long-wave, giving similar functionality to that provided by the Radio Data System (RDS) on the FM bands..."
 BBC: Global value (pdf, papirside 56)
 Teknisk: ETSI: Digital Radio Mondiale (DRM); AM signalling system (AMSS) Citat: "... The present document defines a system for adding a limited amount of service information to analogue broadcasts in the frequency bands below 30MHz in a complementary way to the Digital Radio Mondiale (DRM) system. It is intended to be used by broadcasters in the transition to all digital transmission by providing labelling and frequency information for a better user experience...Supporting Organizations...BBC, Fraunhofer, Sony, Bosch..."

Radioteknik
Digital radio
Teknologiske systemer
Eiffel (programmeringssprog)

Eiffel er et objektorienteret programmeringssprog, der er udviklet i Frankrig, med udgangspunkt i programmeringssproget Simula 67. Sproget lægger stor vægt på robusthed.

Syntaksen er keyword-orienteret, som i sprogene ALGOL og Pascal.
Programmet er statisk bundet og automatisk hukommelsesstyret, typisk implementeret ved spildopsamling (engelsk garbage collection).

Udviklingen af sproget begyndte i 1985, men trods gode erfaringer fra programmører som anvender Eiffel har programmet aldrig vundet accept i bredere kredse , som andre objekt orienterede programmer.

Grunden til manglende interesse for programmet er genstand for hyppige diskussioner i Eiffel-brugergrupper.

Programmeringssprog
Kronobergs län

Kronobergs län er et län (amt) i det sydvestlige Småland. Länet grænser mod syd til Blekinge län og Skåne län, mod vest til Hallands län, mod nord til Jönköpings län og mod øst til Kalmar län. Länet blev oprettet i 1674, og residensbyen er Växjö. Kronobergs län fik sin nuværende form i 1687, hvor Jönköpings län blev udskilt. Navnet stammer fra Kronobergs slotsruin, der ligger ved Växjö.

Det tyndtbefolkede län er præget af omfattende nåleskove med mange søer (blandt andre Bolmen, Åsnen, Möckeln) og landbrugsområder.

Der er et veludbygget erhvervsliv, og länet har et af de laveste arbejdsløshedstal i Sverige.

Større byer 
De ti største byer i Kronobergs län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

 
Småland
Penselsvin

Penselsvin (Potamochoerus porcus) er med en vægt på 50- 150 kg Afrikas mindste vilde svin. Det har en længde på 100-150 cm og en højde på 50-90 cm. Penselsvin har en kompakt krop med lange tynde ben. Det har en rødbrun hud og kraftige stride hår. På siden af hovedet, som har en sort-hvid maske, har det pensellignende hårtotter, som har inspireret til dets navn. Det har lange ører, og visse arter er også udstyret med pensellignende hårtotter på ørespidserne.

Det lever syd for Sahara og er ikke kræsent i valg af tilholdssteder. Det lever i skov og bjerge, men dog oftest i tæt bush langs floder.

Det lever af rødder, nødder, frugter, græs, insekter, løv, svampe og lign.

Det er et meget socialt dyr, som lever i familieflokke på ca. 15-20 individer, som både rummer hanner, hunner og ungdyr. Grisene bliver som vildsvin født med en mørkerød farve med lysere striber. Et kuld består normalt af 3-4 grise, som vejer ca. 7-800 g.

Svinefamilien
Adda Lykkeboe

Adda Vibeke Lykkeboe født Hansen (født 20. april 1939 i Kolding) er en dansk forfatter.

Adda Lykkeboe er datter af repræsentant Kurt Edvard Hansen og Theodora Lene Jensen, forældrene var blevet gift i Immanuelskirken i Kolding den 11. juni 1938.

Hun bor i dag i Århus, men opholder sig meget i Toscana i Italien.

Biografi 
 Boede på Færøerne fra 1946 til 1956
 Arbejdede som bibliotekar fra 1965 til 1999
 Selvstændig forfatter fra 1999

Bibliografi 
 Kontrakten, Roman, Modtryk, 1999.
 Balladen om Antonie, Roman, Modtryk, 2001.
 Kærlighedens passagerer, Roman, Forlaget DarkLights, 2006
 Adelaïde, Roman, forlaget Darklights, 2009
 Dora, Roman, forlaget Darklights, 2011
 Vinger, Digtsamling, forlaget Gallo,2012
 Richard Tauber. Fra kulissebarn til verdenssanger. En biografi. Forlaget Siesta, 2013

Referencer

Eksterne henvisninger 
 Adda Lykkeboes hjemmeside

Romanforfattere fra Danmark
Personer fra Kolding
Dansksprogede forfattere fra Danmark
Sømme Herred

Sømme Herred var et herred i Roskilde Amt. Det er beliggende i amtets nordlige ende, med kyst ud til Roskilde Fjord. Mod syd grænser det op til de 3 øvrige herreder i amtet. Herredet hørte i middelalderen under Sjællands Østersyssel.

I herredet ligger købstaden Roskilde og følgende sogne:
 Fløng Sogn
 Glim Sogn
 Gundsømagle Sogn
 Herslev Sogn
 Himmelev Sogn
 Hvedstrup Sogn
 Jyllinge Sogn
 Kirkerup Sogn
 Kornerup Sogn
 Roskilde Domsogn
 Roskilde Søndre Sogn (Ej vist på kort)
 Sankt Jørgensbjerg Sogn (Ej vist på kort)
 Svogerslev Sogn
 Vor Frue Sogn
 Ågerup Sogn

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Roskilde Amt
Peter Nielsen (digter)

Peter Nielsen (født 15. marts 1948 i Aarhus) er en dansk digter og romanforfatter.

Peter Nielsen debuterede officielt i 1980 med digtsamlingen Kan sparsommelighed redde proletariatet? (Borgens Forlag). I tiåret 1971 til 1980 udgav han en lang række hæfter med digte og tekster, først på eget forlag og derefter på det lille aarhusianske undergrundsforlag Jorinde & Joringel. I 1979 modtog han for første gang Statens Kunstfonds engangsydelse, og i 1983 modtog han Statens Kunstfonds 3-årige arbejdslegat. Han har levet som fuldtidsforfatter lige siden. Han har været forlagskonsulent og anmelder ved Fyens Stiftstidende, og han er en flittig oversætter af navnlig svensk og norsk litteratur, herunder bl.a. Tomas Tranströmer og Tua Forsström. Han har også oversat Paul Celan.

Peter Nielsen blev i 2004 nomineret til Nordisk Råds Litteraturpris for digtsamlingen Livet foreslår (Lindhardt og Ringhof, 2003).

Digtere fra Danmark
Kunstnere på finansloven
Personer fra Aarhus
Dansksprogede forfattere fra Danmark
Mandlige forfattere i det 21. århundrede
Danskere nomineret til Nordisk Råds Litteraturpris
Personer i Kraks Blå Bog
Kvalifikation til VM i fodbold 1950

Kvalifikationen til VM i fodbold 1950 blev spillet fra juni 1949 – april 1950, og 34 hold var tilmeldt. VM-slutrunden skulle bestå af 16 hold, men Brasilien og Italien var direkte kvalificerede som henholdsvis værtsland og forsvarende mester, hvilket efterlod 14 pladser at spille om.

De resterende 32 hold blev inddelt som følger i 10 grupper ud fra geografiske forhold:
 Gruppe 1-6 – Europa: 18 hold spillede om 7 pladser ved slutrunden.
 Gruppe 7 og 8 – Sydamerika: 4 pladser, som 7 hold spillede om.
 Gruppe 9 – Nord- og Mellemamerika samt Caribien: 2 pladser, som 3 hold spillede om.
 Gruppe 10 – Asien: 1 plads, 4 tilmeldte hold.

På grund af afbud fra Skotland, Tyrkiet og Indien efter de havde kvalificeret sig, kom slutrunden dog kun til at bestå af 13 hold.

Gruppe 1-6 
De europæiske hold var inddelt i 6 grupper, hvorfra gruppevinderne kvalificerede sig til VM-slutrunden. Endvidere kvalificerede nr. 2 i den britiske gruppe 1 sig også. Nogle af grupperne blev afviklet som et gruppespil alle-mod-alle, og nogle grupper blev afviklet som cup-turnering.

Gruppe 7-10

Afbud til slutrunden 

Indien trak sig efter kvalifikationen, fordi FIFA ikke ville tillade holdet at spille med bare fødder ved slutrunden. Og FIFA besluttede, at der ikke blev inviteret et reservehold i stedet.

Skotland kvalificerede sig til slutrunden som nr. 2 i gruppe 1 (British Home Championship), men skotterne afslog at rejse til Brasilien, da de havde besluttet kun at deltage i VM, hvis de blev britiske mestre. Frankrig, der ikke havde kvalificeret sig, blev tilbudt Skotlands plads, og accepterede i første omgang. Men en måned senere ombestemte de sig med den begrundelse, at der var for langt mellem slutrundens spillesteder.

Tyrkiet, der havde vundet over Syrien i kvalifikationen, blev det tredje land til at trække sig. Portugal blev tilbudt den ledige plads, men afslog. Dermed blev slutrunden, der var planlagt til 16 hold, gennemført med kun 13 hold.

Eksterne henvisninger 
 FIFA World Cup Officielt site – 1950 World Cup Qualification
 RSSSF – 1950 World Cup Qualification
 Rico Carlsen: Den store bog om VM i fodbold 1930-2006, bind 1 (Rikruca, 2004) 

VM i fodbold
Tune Herred

Tune Herred var et herred i Roskilde Amt. Det er beliggende i amtets nordøstlige ende, med kyst ud til Køge Bugt. Mod syd grænser det op til Ramsø Herred, og mod vest til Ramsø- og Sømme Herreder. Herredet hørte i middelalderen under Sjællands Østersyssel.

I herredet ligger følgende sogne:
 Greve Sogn
 Havdrup Sogn
 Jersie Sogn
 Karlslunde Sogn
 Karlslunde Strand Sogn (Ej vist på kort)
 Karlstrup Sogn
 Kildebrønde Sogn (fra 2014 Hundige-Kildebrønde Sogn)
 Kirke Skensved Sogn
 Mosede Sogn (Ej vist på kort)
 Reerslev Sogn (Høje-Taastrup Kommune)
 Snoldelev Sogn
 Solrød Sogn
 Tune Sogn
 Vindinge Sogn (Roskilde Kommune)

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Roskilde Amt
Folmer Bonnén

Folmer Bonnén (født 17. februar 1885 i Randers, død 10. oktober 1960 i København) var en dansk maler. Han var elev af Kristian Zahrtmann, der påvirkede ham meget og tildelte ham sit legat efter en omdiskuteret udstilling med De Tretten 1909. Bonnén oprettede selv en skole, hvor han bl.a. uddannede Maggi Baaring, Hans Scherfig og Frederik Bramming. De tre viser, at Bonnén lod sine elever udvikle sig efter deres talent og ikke efter hans diktat.

Studierejser i Europa og hæder fra Tyskland øgede hans interesse for det ideale ariske menneske.
Den 1. april 1940 meldte han sig ind i nazipartiet og to måneder efter fulgte hans hustru Margrethe ham. Han var kortvarigt medlem, men fortsatte med at skrive for Dagbladet Fædrelandet.
I august 1945 blev han indsat i Vestre Fængsel efter en anmeldelse for stikkeri. Her sad han i tre måneder og blev ikke dømt. Han blev efter familietraditionen løsladt som en nedbrudt mand. 

Han flyttede til Sverige og fik sommerhus på Torpön ved Sommensøen i Östergötland i Sverige. Han malede motiver derfra i olie, gerne på bestilling.

Eksterne henvisninger 
 
 
 

Malere fra Danmark
Personer fra Randers
Danskere i 1900-tallet
Peter Nielsen

Peter Nielsen kan henvise til flere personer:

 Peter Nielsen (stænderdeputeret) (1779-1847) – slesvigsk stænderdeputeret
 Peter Nielsen (botaniker) (1828-1897) – dansk botaniker og plantepatolog
 Peter Nielsen (politiker, 1831-1924) – dansk politiker, medlem af Folketinget
 Peter Nielsen (skuespiller) (1876-1949) – dansk skuespiller
 Peter Nielsen (arkitekt) (1886-1969) – dansk arkitekt
 Peter Nielsen (politiker, 1910-1976) – dansk politiker, medlem af Folketinget
 Peter Nielsen (illustrator) (født 1946) – dansk illustrator
 Peter Nielsen (digter) (født 1948) – dansk digter
 Peter Nielsen (fodboldspiller) (født 1968) – dansk tidligere landsholdspiller
 Peter Nielsen (politiker) – medlem af Grønlandskommissionen
 Peter Nielsen (bokser) - dansk amatørbokser; dansk mester i letsværvægt i 1950 og 1953.

Desuden:
 Peter Heine Nielsen – dansk skakspiller
Klagenfurt

Klagenfurt (slovensk: Celovec) er hovedstad i den østrigske delstat Kärnten. Byen ligger ved floden Glan og blev først beboet i det 12. århundrede. Indbyggertal: 100.817 (01.01.2019). Vest for byen ligger søen Wörthersee, som mange lokale og turister bader i.

Distrikter i Østrig
Distriktshovedstæder i Østrig
Eisenstadt

Eisenstadt er hovedstad i den østrigske delstat Burgenland. Der er 11.334 (2001) indbyggere. Under Habsburgerne var Eisenstadt sæde for Esterházy-familien. Komponisten Joseph Haydn boede der som Hofkapellmeister under Esterházy-familien.

Distrikter i Østrig
Distriktshovedstæder i Østrig
Sankt Pölten

St. Pölten () er hovedstad i den østrigske delstat Niederösterreich, hvilket den har været siden 1986.

Byens borgmester er Matthias Stadler (SPÖ).

Eksterne henvisninger 

Distrikter i Østrig
Distriktshovedstæder i Østrig
CONMEBOL

CONMEBOL eller CSF (CONfederación sudaMEricana de FútBOL; på dansk: Den Sydamerikanske Fodboldkonføderation) er det sydamerikanske fodboldforbund, svarende til UEFA i Europa, og er dermed en af FIFA's seks konføderiationer (se kort).

CONMEBOL blev grundlagt 9. juli 1916 takket være uruguayaneren Héctor Rivadavia Gómez, der arbejdede på en projekt om at forene de sydamerikanske fodboldbevægelser. Argentina, Uruguay, Brasilien og Chile var nationerne der grundlagde organisationen efter en sydamerikansk fodboldturnering i Buenos Aires. Senere blev Paraguay (1921), Peru (1925), Bolivia (1926), Ecuador (1927), Colombia (1936) og Venezuela (1952) også medlemmer af CONMEBOL. I dag er CONMEBOL en del af FIFA og det står for al professionel fodbold i medlemslandene. Hovedkvarteret ligger i Luque i Paraguay (nær Asunción); og den nuværende formand (indtil 2006) for bestyrelsen er Dr. Nicolás Leoz.

På trods af den geografiske placering i Sydamerika er Guyana, Surinam og Fransk Guyana ikke medlemmer af CONMEBOL – de landes nationale forbund er medlem af CONCACAF.

Blandt CONMEBOL's turneringer kan nævnes klubturneringerne Copa Libertadores de América (svarende til UEFA Champions League) og Copa Sudamericana (svarende til UEFA Cup), og landsholdsturneringen Copa América for mænd.

Turneringer 
Turneringer der arranges af CONMEBOL
 Copa América (siden 1916) – landshold
 Copa Libertadores de América (siden 1960) – klubhold
 Copa Sudamericana (siden 2002) – klubhold
 Recopa Sudamericana (siden 1989)
 Copa Mercosur (1998-2001)
 Copa Merconorte (1998-2001)
 Copa CONMEBOL (1992-1999)
 Supercopa Sudamericana (1988-1997)

CONMEBOL-hold ved VM 
Liste over CONMEBOL-hold, der har deltaget i VM i fodbold:

 1930 – Argentina, Bolivia, Brasilien, Chile, Paraguay, Peru, Uruguay
 1934 – Argentina, Brasilien
 1938 – Brasilien
 1950 – Bolivia, Brazil, Chile, Paraguay, Uruguay
 1954 – Brasilien, Uruguay
 1958 – Argentina, Brasilien, Paraguay
 1962 – Argentina, Brasilien, Chile, Colombia, Uruguay
 1966 – Argentina, Brasilien, Chile, Uruguay
 1970 – Brasilien, Peru, Uruguay
 1974 – Argentina, Brasilien, Chile, Uruguay
 1978 – Argentina, Brasilien, Peru
 1982 – Argentina, Brasilien, Chile, Peru
 1986 – Argentina, Brasilien, Paraguay, Uruguay
 1990 – Argentina, Brasilien, Colombia, Uruguay
 1994 – Argentina, Bolivia, Brasilien, Colombia
 1998 – Argentina, Brasilien, Chile, Colombia, Paraguay
 2002 – Argentina, Brasilien, Ecuador, Paraguay, Uruguay
 2006 – Argentina, Brasilien, Ecuador, Paraguay

Antal VM-deltagelser i alt
 18 – Brasilien
 14 – Argentina
 10 – Uruguay
 7 – Chile, Paraguay
 4 – Colombia, Peru
 3 – Bolivia
 2 – Ecuador
 0 – Venezuela

CONMEBOL's formænd 
 Héctor Rivadavia Gómez (Uruguay) 1916-1936
 Luis O. Salesi (Argentina) 1936-1939
 Luis A. Valenzuela (Chile) 1939-1955
 Carlos Dittborn Pinto (Chile) 1955-1957
 José Ramos de Freitas (Brasilien) 1957-1959
 Fermín Sorhueta (Uruguay) 1959-1961
 Raúl H. Colombo (Argentina) 1961-1966
 Teófilo Salinas Fuller (Peru) 1966-1986
 Nicolás Leoz (Paraguay) 1986-

Eksterne henvisninger 

 CONMEBOL

Fodboldorganisationer
Etableret i 1916
CONCACAF

CONCACAF (the Confederation of North, Central American and Caribbean Association Football) er en sportsorganisation for nationale fodboldforbund fra et område bestående af Nordamerika, Mellemamerika og Caribien. Tre sydamerikanske fodboldforbund fra Guyana, Surinam og Fransk Guiana er imidlertidigt også medlemmer af CONCACAF til trods for at de med deres geografiske placering i stedet burde være medlem af CONMEBOL.

Organisation og historie 
CONCACAF i den nuværende form blev grundlagt i den 18. september 1961 i Mexico City og blev senere på året officielt anerkendt af FIFA som en af dets seks regionale konføderationer. Deres administrative hovedsæde er beliggende i New York City (USA) og dens nuværende præsident siden 1990 er Jack Austin Warner (fra Trinidad og Tobago), som samtidig er en af FIFAs syv vicepræsidenter. Organisationens primære funktion er at arrangere turneringer for henholdsvis lands- og klubhold samt arrangere kvalifikationsturneringer til VM i fodbold.

Før CONCACAFs grundlæggelse var fodbold i regionen opdelt i mindre regionelle divisioner, hvor de to daværende hovedforbund var Confederacion Centroamericana y del Caribe de Futbol (CCCF, grundlagt i 1938) og North American Football Confederation (NAFC, grundlagt i 1946). CCCF fusionerede med NAFC og dannede CONCACAF i 1961. Organisationen var i en periode (fra december 1999 til den 30. april 2004) også kendt under navnet The Football Confederation (eller Confederación de Fútbol) i forbindelse med introduktionen af en ny hjemmeside og udskiftning af det tidligere logo, som havde været i brug siden stiftelsen. 4½ år efter bliver det midlertidige navn og den nye visuelle identitet dog skrottet, da organisationens nuværende logo præsenteres under XXIV Ordinary Congress of The CONCACAF i Grenada.

Man anerkender tre unioner, som de nationale fodboldforbund, der geografisk ligger i den samme zone, har dannet; Unión Centroamericana de Fútbol (UNCAF) repræsenterer syv mellemamerikanske nationale fodboldforbund (Belize, Costa Rica, El Salvador, Guatemala, Honduras, Nicaragua og Panama), North American Football Union (NAFU) repræsenterer tre nordamerikanske fodboldforbund (Canada, Mexico og USA), mens Caribbean Football Union (CFU) repræsenterer 30 caribiske fodboldforbund under CONCACAF. Organisationens samlede medlemsliste (pr. marts 2007) tæller de nationale fodboldforbund fra nedenstående 40 lande:

1: Fuldgyldigt CONCACAF medlem som kan deltage i CONCACAF Gold Cup, men er ikke tilknyttet FIFA og kan derfor ikke deltage i kvalifikationen til VM i fodbold.
2: Formelt et regionalt fodboldforbund under det franske fodboldforbund (FFF).

CONCACAF turneringer 

Bemærk: En række af turneringerne gik under et andet navn (FC i stedet for CONCACAF) i perioden 1999-2004.

CONCACAF-hold ved VM 
Følgende CONCACAF-hold kvalificerede sig til VM i fodbold for herrer og kvinder (kun de officielle):

FIFA World Cup:

FIFA Women's World Cup:

Eksterne kilder/henvisninger 

 CONCACAFs officielle hjemmeside

Referencer 

Etableret i 1961
TV2 Nord

TV2 Nord er en regional tv-station (tidligere under TV 2), der sender nyheder og aktualitetsprogrammer til det område, der svarer til det tidligere Nordjyllands Amt. 

Stationen har til huse i Aabybro , men har nu afdelinger i Frederikshavn, og Hobro. Aalborg Det har flere gange været på tale at flytte stationen til regionens største by, Aalborg.

TV 2/Nord begyndte sine udsendelser 1. april 1989 og sendte frem til TV 2/Østjyllands premiere præcist et år efter også regional-tv i dette område.

Eksterne henvisninger 
TV 2/Nords hjemmeside

Nord
Etableret i 1989
Aabybro
Public service-medier
Storkonge

Titlen storkonge er en nærorientalsk betegnelse for en konge, hvis position overstiger en almindelig konges. Man kan måske næsten sidestille titlen med den romerske kejsertitel.

I 600 f.Kr. opstod Mederriget som en nærorientalsk stormagt, og den mediske konge, Kyaxares, valgte at tage titlen storkonge efter assyrerne. Titlen fik en vis pondus, da Kyaxares udvidede sit herredømme til at strække sig fra Baktrien i Afghanistan til Kappadokien i det centrale Anatolien. I 550 f.Kr. erobrede den persiske vasalkonge Kyros den Store Mederriget, og han tog derfor storkongetitlen til sig. I de næste to århundreder var de persiske herskeres titel storkonge (shahanshah), og da det lykkedes perserne at blive herrer over hele Mellemøsten samt områder i Europa og Indien, fik storkongetitlen en meget stor status som en slags "kongernes konge"-titel. Titlen eksisterede lige indtil Alexander den Store i 330'erne f.Kr. erobrede Perserriget.

I 200-tallet f.Kr. tog kong Antiochos III af Seleukideriget storkongetitlen til sig, og i de næste århundreder var der flere nærorientalske fyrster som valgte at kalde sig storkonge, bl.a. kong Tigranes den Store af Armenien.

Da det i 200-tallet e.Kr. lykkedes perserne at genrejse et storrige under sassanide-dynastiet, blev titlen taget op igen. Storkongetitlen blev nu en rival til kejsertitlen, Sassanideriget mod Romerriget.

Nogle moderne historikere oversætter storkongetitlen til "kejser" når man taler om sasaniderne, men titlen storkonge opfattes dog oftest som en titel for sig selv, som endda blev taget op senere i den muslimske periode.

Regenters titler
Kongelige titler
Orientalsk despoti

Orientalsk despoti er idé, der i mange år spillede en stor rolle i den vestlige verdens billede af Orienten. Man forestillede sig, at den typiske styreform i Orienten var stærkt centraliseret, og regenten (kejseren) besad vilkårlig og ubegrænset magt som en despot. I dag spiller ideen om det orientalske despoti en meget begrænset rolle.

Ideen blev introduceret af Montesquieu i værket De l'esprit des lois fra 1748. I skildringen af det orientalske despoti i Kina kunne han fremføre en stærk kritik af det enevældige Frankrig, som han selv boede i, uden at direkte at have angrebet styret. Senere førte Karl Marx ideen videre og talte om en særlige asiatisk produktionsmåde som forudsætningen for det orientalske despoti. I naturlig forsættelse heraf udgav historikeren Karl August Wittfogel i 1957 Oriental despotism. A comparative study of total power, hvor han også inddrog lignende ideer fra Max Weber og fremlagde ideen om hydraulisk despoti.

Se også
Orientalisme

Historie
Ditlev Staal

Ditlev Staal (døbt 27. februar 1739 i Stubbekøbing – 1797) var en dansk købmand, agent og godsejer.

Han var søn af købmanden Lars Hansen Staal og Anna født Flint, der var datter af anden lokal købmand, Ditlev Flint. Ditlev Staal blev selv købmand i Stubbekøbing, og i 1764 blev han gift med Karen Berg. I 1774 købte han det tidligere ryttergods Klintholm Gods på Møn for 42.358 rigsdaler, opførte i det følgende tiår de ældste bygninger, og her døde han i 1797.

Han fik med Karen Berg børnene Hans, som blev købmand i Königsberg og siden i Stubbekøbing, Anna Katrine, Ditlev og Peder, som blev købmænd i Stubbekøbing, Henrich, Karen Line, Niels, Christian og Jacob.

Danskere i 1700-tallet
Godsejere fra Danmark
Købmænd fra Danmark
Personer fra Stubbekøbing